פיג'ו 405

פיג'ו 405 היא מכונית משפחתית גדולה מתוצרת פיג'ו הצרפתית. המכונית יוצרה לראשונה ב-1987 ועדין ממשיכים לייצר את המכונית ברישיון, מחוץ לצרפת. ב-1988 נבחרה המכונית, כ"מכונית השנה באירופה".

תכנון ועיצוב
ה-405 מבוססת מכנית על שלדת ה-סיטרואן BX שהוצגה ב-1982, אך עם מערכת מתלים רגילה (במקום המתלים ההידרופניאומטיים בסיטרואן), מרכב של 4 דלתות (5 בסיטרואן) ועיצוב שונה למדי.

עיצוב המכונית מזכיר את האלפא רומיאו 164, שהושקה באותה השנה, ועוצבה אף היא על ידי פינינפארינה.

ייצור ושיווק
2-2.5 מיליון מכוניות מדגם זה יוצרו ונמכרו ברחבי העולם. הרכב למעשה תוכנן כרכב המחליף את ה-305 ואת ה-505.
הרכב תוכנן בצרפת ויוצר ב:
 אירופה: מ־1987 ועד 1997, בעיר Sochaux במזרח צרפת ובדרום מזרח אנגליה.
 זימבבווה: עד 2002 על ידי Quest.
 איראן: מ-1992 ועד היום מיוצר דגם ה-"פיג'ו 405" על ידי יצרן הרכב איראן-חודרו ("Iran Khodro" ), והרכב קרוי פיג'ו פארס. מיוצרים הדגמים: "GLi", "GLX" ודגם הסטיישן "GLX". בכל הדגמים מורכב מנוע 1.6 ליטר, 16 שסתומים. דגמי פיג'ו ROA שיוצרו באיראן בין השנים 1996–2013 התבססו על דגם "פיג'ו 405".
 מצרים: על ידי ווגי עאבזה
 בין השנים 1987–1993 הורכב "הגה כוח" מדגם "פיג'ו 405" בחלק מדגמי רכב השטח הפורטוגלי UMM Alter II (ברישיון)

גרסאות ופיתוחים
1987: בקיץ שנה זו הושקה המכונית עבור שנת הדגם 1988 במרכב 4 דלתות בלבד. עם מנועי בנזין 4 צילינדרים בהספקים של 65, 92, 110, 125, ו-160 כוחות סוס.
1988: זוג מנועי דיזל בהספקים של 70 ו-90 כ"ס מוצעים עבור הפיג'ו 405.
1989: דגם "סטיישן" מוצג לאחר שכבר נמכרו חצי מיליון מכוניות מהדגמים הקודמים.
1990: הפיג'ו 405 המיליון יוצאת את שערי המפעל בסושו. תמסורת ה BE1 מוחלפת ב-BE3 המשופרת.
1991: משופר תכנון ההגה, לוח השעונים ובידוד הרעשים.
1992: מושקת גרסת T16 הספורטיבית עם מגדש טורבו, מנוע בן 16 שסתומים והנעה בכל ארבעת הגלגלים.
1993: מכסה תא מטען ולוח שעונים מעודכנים.
1995: השקת הפיג'ו 406, מחליפת ה-405, הפסקת ייצור דגמי 4 דלתות.
1997: סיום ייצור הפיג'ו 405 באירופה.

דגמים
GL - הדגם הבסיסי עם מנוע XU 1.6 ליטר, 8 שסתומים והזנת דלק במאייד.
GR - הדגם הבסיסי עם מנוע 1.9 ליטר (110 כ"ס), 8 שסתומים.
SR - כמו GR אך עם אבזור נוסף הכולל חלונות חשמל, בקרת אקלים, מראות וידיות בצבע הגוף.
SRi - כמו SR אך עם הזרקת דלק למנוע שהעלתה את הספקו ל 128 כ"ס. מנוע זהה לפיג'ו 205 GTI.
Mi16 - דגם ספורטיבי. בתחילה עם מנוע 1.9 ליטר בן 16 שסתומים והזרקת דלק שהפיק 148 כ"ס. מנוע זה שימש מאוחר יותר כבסיס למנוע הפיג'ו 206 WRC שזכתה פעמיים באליפויות ראלי. בשנת 1993 תוכנן המנוע מחדש ונפחו הוגדל ל 2 ליטרים תוך תכנות מחדש של מערכת ההזרקה למומנט תמורת הספק מרבי. הייתה לדגם זה גם גרסה בעלת הנעה 4*4.
T16 - דגם ספורט עילי עם הנעה כפולה קבועה, מנוע 2 ליטר מדגם XU10J4TE בן 16 שסתומים, הזרקת דלק, מצנן ביניים ומגדש טורבו. נבנו רק 1046 יח' מדגם זה ומתוכן 10 למשטרת צרפת.

קישורים חיצוניים
.

405
מכוניות משפחתיות גדולות
דגמי מכוניות שהושקו ב-1987
מכונית השנה באירופה
מכוניות צרפתיות
כלי רכב המורכבים באיראן
כלי רכב המיוצרים במצרים
כלי רכב המיוצרים בצ'ילה
כלי רכב המיוצרים בפולין
כלי רכב המיוצרים באינדונזיה
כלי רכב המורכבים במלזיה
כלי רכב המיוצרים בטאיוואן
כלי רכב המורכבים בבריטניה
כלי רכב המיוצרים באזרבייג'ן
כלי רכב המורכבים בארגנטינה
כלי רכב המורכבים בזימבבואה